คือตอนเย็นๆก็จะเล่นกับหมาของตัวเองทุกวันอ่ะค่ะ เเล้วมันก็จะข่วนทุกวัน พอเล่นเสร็จก็จะไปล้างตรงที่โดนข่วน เเล้วควรไปฉีดวัคซีนมั้ยคะ
สวัสดีค่ะ หากสุนัขที่เลี้ยงไว้นั้น ได้รับการฉีดวัคซีนป้องกันพิษสุนัขบ้าทุกปี และเลี้ยงไว้แต่เฉพาะในเขตบ้าน รวมถึงไม่มีสัตว์ตัวอื่นเข้ามาในบ้าน สุนัขก็จะมีโอกาสเป็นโรคพิษสุนัขบ้าน้อยมาก หากโดนข่วนจึงไม่จำเป็นต้องไปฉีดวัคซีนพิษสุนัขบ้าค่ะ อาจใช้วิธีเฝ้าติดตามสังเกตอาการไปก็ได้ค่ะ หากสุนัขที่เลี้ยงไม่มีอากรผิดปกติอะไร ไม่ตาย ไม่หายไปไหน ก็ไม่จำเป็นต้องฉีดวัคซีนค่ะอย่างไรก็ตาม หากการข่วนทำให้เกิดมีแผลเลือดออก อาจเสี่ยงต่อการติดเชื้อบาดทะยักและเชื้ออื่นๆ ได้ แนะนำว่าหากไม่เคยฉีดวัคซีนกกระตุ้นบาดทะยักในช่วง 5 ปีที่ผ่านมา ควรไปฉีดด้วยค่ะ